arnastofnun/IGC-2024 huggingface dataset:
S-1414/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur N-x-x S-x-x S-x-x, fæddum 21. Janúar 1978,

frá Kúrdahéraði í Írak, fyrir skjalafals með því að hafa miðvikudag 16. desember 2011, við komu til landsins með flugi nr. HCC904 frá Kaupmannahöfn, framvísað í blekkingarskyni hjá landamæraeftirliti lögreglu í Flugstöð Leifs Eiríkssonar breytifölsuðu sænsku vegabréfi nr. [...], sagt útgefið 29.3. 2011 með gildistíma til 29.3. 2016, með nafninu R-x-x M-x-x M-x-x, til að villa á sér heimildir.

Telst þetta varða við 1. mgr. 155. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Með hliðsjón af áralangri dómvenju þykja ekki vera efni til að skilorðsbinda refsinguna. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, U-kk-ef S-kk-ef B-kk-ef hdl., sem þykja hæfilega ákveðin 100.400 krónur að meðtöldum virðisaukaskatti.

Dóm þennan kveður upp Á-kvk-nf G-kvk-nf héraðsdómari.

Dómsorð:

Ákærði, N-x-x S-x-x S-x-x, fæddur 21. janúar 1978 frá Kúrdahéraði í Írak, sæti fangelsi í 30 daga.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl. 100.400 krónur.

Á-kvk-nf G-kvk-nf.
S-1456/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur P-x-x E-x-x, fæddum 21.12.1985, nígerískum ríkisborgara, fyrir skjalafals, með því að hafa, þann 19. desember 2011, við eftirlit lögreglu á tollsvæði í Flugstöð Leifs Eiríkssonar, framvísað lögreglu í blekkingarskyni, grunnfölsuðu ítölsku kennivottorði nr. [...] og ítölsku dvalarleyfisskjali nr. [...].

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Með hliðsjón af áralangri dómvenju þykja ekki vera efni til að skilorðsbinda refsinguna. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, U-kk-ef S-kk-ef B-kk-ef hdl., sem þykja hæfilega ákveðin 100.400 krónur að meðtöldum virðisaukaskatti.

Dóm þennan kveður upp Á-kvk-nf G-kvk-nf héraðsdómari.

Dómsorð:

Ákærði, P-x-x E-x-x, fæddur 21. desember 1985, nígerískur ríkisborgari, skal sæta fangelsi í 30 daga.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl. 100.400 krónur.

Á-kvk-nf G-kvk-nf.
S-239/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum í dag á hendur T-x-x J-x-x, fd. 18.03.1985, Bröndby, Danmörku, fyrir brot gegn lögum um ávana- og fíkniefni, með því að hafa laugardaginn 22. janúar 2011, flutt til landsins með flugi nr. AEU-902 frá Kaupmannahöfn, Danmörku, 145,41 g af amfetamíni er hún faldi innvortis í leggöngum og endaþarmi.

Þetta er talið varða við 2., sbr. 5. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess krafist að ákærða verði dæmd til að sæta upptöku á 145,41 g af amfetamíni, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Ákærða krefst vægustu refsingar er lög leyfa. Þá gerir verjandi kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í mars 1985. Hún hefur ekki sætt refsingu hér á landi svo vitað sé, en samkvæmt upplýsingum sem alþjóðadeild ríkislögreglustjóra aflaði frá erlendum löggæslustofnunum hefur hún fengið sektir í Danmörku vegna búðarþjófnaða og vegna brots á fíkniefnalöggjöf. Hún hefur skýlaust játað brot sitt. Að þessu virtu þykir refsing ákærðu hæfilega ákveðin fangelsi í fjóra mánuði. Frá refsingunni skal draga gæsluvarðhaldsvist er hún hefur sætt frá 23. janúar sl.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 145,41 g af amfetamíni, sem lögregla lagði hald á við rannsókn málsins.

Með vísan til 218. gr. laga nr. 88/2008 ber að dæma ákærðu til að greiða sakarkostnað málsins, alls 201.881 krónur. Um er að ræða kostnað vegna bráðamóttöku og sneiðmyndatöku, kostnað vegna „amfetamínákvörðunar“ og matsgerðar. Þóknun verjanda ákærðu, J-kk-ef Á-kk-ef hdl., þykir hæfilega ákveðin 260.000 krónur, að virðisaukaskatti meðtöldum.

B-kvk-nf B-kvk-nf settur héraðsdómari kveður upp þennan dóm.

D ó m s o r ð:

Ákærða, T-x-x J-x-x, sæti fangelsi í fjóra mánuði en frá þeim tíma skal draga gæsluvarðhaldsvist hennar frá 23. janúar sl.

Ákærða sæti upptöku á 145,41 g af amfetamíni.

Ákærða greiði 461.881 krónu í sakarkostnað, þar með talda 260.000 króna þóknun skipaðs verjanda hennar, J-kk-ef Á-kk-ef héraðsdómslögmanns.
S-240/2011

Mál þetta sem dómtekið var þann 16. þ.m. er höfðað með ákæru lögreglustjórans á Suðurnesjum útgefinni 14. febrúar sl. á hendur G-kk-þgf Ó-kk-þgf, kt. 000000-0000, Guðnýjarbraut 4, 260 Reykjanesbæ, fyrir fíkniefnalagabrot með því að hafa þann 21. desember 2010, í íbúð sinni á Guðnýjarbraut 4, Reykjanesbæ, haft í vörslum sínum 28 stk kannabisplöntur og hafa um skeið fram til þess dags ræktað greindar plöntur. Auk þess að hafa í vörslum sínum 63,51 g af maríhúana sem fundust í íbúðinni.

Telst þessi háttsemi ákærða varða við 2., sbr. 4., sbr. 4.gr a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er jafnframt krafist upptöku á 28 kannabisplöntum, 63,51 g af maríhúana og svörtu tjaldi sem fíkniefnin voru geymd í inni í íbúðinni og lögreglan lagði hald á við húsleit, þann 21. desember 2010, samkvæmt heimild í 6. og 7. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001.

Ákærði hefur krafist vægustu refsingar sem lög leyfa.

Ákærði hefur í þinghaldinu í dag játað þær sakir sem hann er borinn í ákæru.

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar eru réttilega heimfært til refsiákvæða. Hvorugur málsaðili hefur gert kröfu um að aðalmeðferð fari fram.

Dómari gaf sækjanda og ákærða kost á að tjá sig um lagaatriði og ákvörðun viðurlaga.

Ákærði sem fæddur er 13. nóvember 1978 á að baki 3 dóma vegna fíkniefnabrota. Árið 2000 hlaut hann 2 mánaða skilorðsbundinn fangelsisdóm, 9. nóvember 2007 60 daga skilorðsbundinn fangelsisdóm til 3 ára og þann 20. apríl 2010 170.000 króna sektardóm sem fól í sér skilorðsrof en refsing ekki dæmd upp. Árið 2000 hlaut ákærði 8 mánaða fangelsisdóm fyrir brot gegn 252. gr. almennra hegningarlaga og 6. apríl 2010 hlaut hann 210.000 króna sekt og ökuréttarsviptingu og síðan aftur þann 20. apríl 2010.

Þykir refsing ákærða hæfilega ákveðin 2 mánaða fangelsi og vegna sakaferils ákærða þykir skilorðsbinding ekki koma til greina að neinu leyti.

Þá skal ákærði sæta upptöku á 28 kannabisplöntum, 63,51 g af maríhúana og svörtu tjaldi sem lögregla lagði hald á við rannsókn málsins.

Ó-kk-nf Á-kk-nf H-kk-nf fulltrúi lögreglustjórans á Suðurnesjum sótti málið.

S-kk-nf S-kk-nf héraðsdómari kveður upp dóminn.

DÓMSORÐ:

Ákærði, G-kk-nf Ó-kk-nf, sæti fangelsi í 2 mánuði.

Ákærði skal sæta upptöku á 28 kannabisplöntum, 63,51 g af maríhúana og svörtu tjaldi sem lögregla lagði hald á við rannsókn málsins.

S-kk-nf S-kk-nf
S-246/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 14. janúar 2011 á hendur F-kk-þgf K-kk-þgf T-kk-þgf, kt. 120387-2789, Tjarnargötu 26, Reykjanesbæ, „fyrir hegningarlagabrot, með því að hafa, mánudaginn 22. nóvember 2010, spennt upp glugga á austurhlið Heilbrigðisstofnun Suðurnesja (HSS) og haldið inn á heilsugæsluna með það í huga að taka þar sterk verkjalyf ófrjálsri hendi. Kærði ráfaði um HSS og gerði leit að lyfjum uns á vegi hans varð staðdeyfilyf er kærði sprautaði sig með í vinstri handlegg sinn.

Telst háttsemi þessi varða við 231. gr. og 1. mgr. 244. gr. almennra hegningarlaga nr. 19/1940 en til vara við 231. gr. og 1. mgr. 244. gr., sbr. 1. mgr. 20. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök. Brot ákærða varða við 231. gr. og 244. gr. almennra hegningarlaga nr. 19/1940.

Ákærði er fæddur í mars 1987. Samkvæmt sakavottorði ákærða hefur hann frá árinu 2007 þrisvar verið dæmdur fyrir fíkniefnalagabrot, síðast 8. desember 2010. Hinn 12. mars 2008 var hann dæmdur fyrir umferðarlagabrot og fíkniefnalagabrot. Þá gekkst ákærði undir viðurlagaákvörðun 4. júlí 2008 fyrir brot gegn umferðarlögum. Einnig hefur ákærði gengist undir greiðslu sektar með þremur lögreglustjórasáttum, hinn 25. júlí 2008, 2. júlí 2009 og 2. júní 2010 fyrir fíkniefnalagabrot. Brot þau sem ákærði er nú sakfelldur fyrir voru framin fyrir dóminn 8. desember 2010 og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Þykir refsing ákærða hæfilega ákveðin fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, F-kk-nf K-kk-nf T-kk-nf, sæti fangelsi í 1 mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-294/2011

Mál þetta, sem dómtekið var í dag, er höfðað með ákæru útgefinni af ríkissaksóknara 15. janúar 2011 á hendur A-x-x N-x-x, litháískum ríkisborgara, fæddum 24. september 1959, Grybo 33, Vilníus, Litháen, „fyrir stórfellt fíkniefnalagabrot, með því að hafa laugardaginn 15. janúar 2011 staðið að innflutningi á 357,80 g af kókaíni ætluðu til söludreifingar hér á landi í ágóðaskyni. Fíkniefnin, sem unnt er að framleiða um 1312-1391 g af efni úr miðað við 66-70% styrkleika, flutti ákærði til Íslands sem farþegi með flugi AEU-502 frá London, falin í líkama sínum, en hann var hendtekinn við komu til Keflavíkurflugvallar.“

Þetta er talið varða við 173. gr. a almennra hegningarlaga nr. 19/1940, sbr. 1. gr. laga nr. 64/1974, sbr. 1. gr. laga nr. 32/2001.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk ofangreind fíkniefni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 848/2002.

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í september 1959. Við ákvörðun refsingar ber að líta til þess að ákærði hefur skýlaust játað brot sitt og samkvæmt gögnum málsins virðist hann hafa verið svokallað burðardýr. Til refsiþyngingar horfir að um mikið magn kókaíns er að ræða með miklum styrkleika. Að öllu þessu virtu og með hliðsjón af dómaframkvæmd þykir refsing ákærða hæfilega ákveðin fangelsi í 15 mánuði. Til frádráttar refsingu kemur gæsluvarðhald sem ákærði hefur sætt frá 16. janúar 2011 til dómsuppsögu.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 357,80 g af kókaíni, sem lögregla lagði hald á.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins. Samkvæmt yfirliti um sakarkostnað er um að ræða kostnað vegna matsgerða og reikninga frá Heilbrigðisstofnun Suðurnesja. Þóknun verjanda ákærða, B-kk-ef H-kk-ef hrl., þykir hæfilega ákveðin, með hliðsjón af tímaskýrslu, 439.250 krónur, að virðisaukaskatti meðtöldum, auk aksturskostnaðar að fjárhæð 45.540 krónur.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, A-x-x N-x-x, sæti fangelsi í 15 mánuði. Til frádráttar refsingu

kemur gæsluvarðhald sem ákærði hefur sætt frá 16. janúar 2011 til dómsuppsögu.

Ákærði sæti upptöku á 357,80 g af kókaíni.

Ákærði greiði 737.560 krónur í sakarkostnað þar með talin þóknun skipaðs verjanda hans, B-kk-ef H-kk-ef hæstaréttarlögmanns, að fjárhæð 439.250 krónur og 45.540 krónur í aksturskostnað.

S-kvk-nf B-kvk-nf
S-373/2011

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni 3. mars 2011, á hendur D-x-x S-x-x, f. 7. apríl 1984, til heimilis að 145 Arbury Road, Cambridge, Englandi, “fyrir brot gegn lögum um ávana- og fíkniefni, með því að hafa laugardaginn 05. febrúar 2011, flutt til landsins með flugi nr. AEU-502 frá London, Englandi, í sölu- og dreifingarskyni, 98,31 g af kókaíni er hann faldi innvortis í endaþarmi.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. 13/1985 og lög nr. 68/2001 og 2. gr.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerði verði upptæk 98,31 g af kókaíni, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði hefur ekki sætt refsingu svo kunnugt sé.

Með hliðsjón af því að ákærði hefur játað brot sitt greiðlega og hefur ekki áður sætt refsingu svo kunnugt sé þykir refsing hans hæfilega ákveðin fangelsi í fjóra mánuði. Ekki eru efni til að skilorðsbinda refsinguna.

Ákærði skal sæta upptöku á 98,31 g af kókaíni.

Loks er ákærða gert að greiða 354.720 krónur í sakarkostnað, þar af þóknun skipaðs verjanda síns, B-kk-ef J-kk-ef hrl., sem þykir hæfilega ákveðin 188.251 króna að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, D-x-x S-x-x, sæti fangelsi í fjóra mánuði. Til frádráttar refsingunni komi með fullri dagatölu gæsluvarðhald sem ákærði hefur sætt vegna málsins frá 6. febrúar 2011 til dagsins í dag.

Ákærði sæti upptöku á 98,31 g af kókaíni.

Ákærði greiði 354.720 krónur í sakarkostnað, þar af þóknun skipaðs verjanda síns, B-kk-ef J-kk-ef hrl., að fjárhæð 188.251 króna.

R-kvk-nf B-kvk-nf

Rétt endurrit staðfestir.

Héraðsdómur Reykjaness 7. mars 2011.
S-374/2011

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 7. mars 2011 á hendur G-kvk-þgf H-kvk-þgf, kt. […], Vatnsstíg 11, Reykjavík, fyrir eftirtalin brot:

I.

Gripdeild, með því að hafa föstudaginn 15. október 2010, á bensínstöð N1, Iðndal 2, Vogum, dælt eldsneyti að andvirði 9.003 kr. á bifreiðina NB185 og ekið á brott án þess að greiða fyrir eldsneytið.

Telst háttsemi þessi varða við 245. gr. almennra hegningarlaga nr. 19/1940.

II.

Gripdeild, með því að hafa miðvikudaginn 20. október 2010, á bensínstöð N1, Iðndal 2, Vogum, dælt eldsneyti að andvirði 4.015 kr. á bifreiðina NB185 og ekið á brott án þess að greiða fyrir eldsneytið.

Telst háttsemi þessi varða við 245. gr. almennra hegningarlaga nr. 19/1940.

III.

Þjófnað, með því að hafa þriðjudaginn 21. desember 2010, stolið 1 stk. af Energic Cleanse kremi, 1 stk. af Colgate tannkremstúbu og 1 pakka af Libresse dömubindum, samtals að verðmæti 1.746 kr., úr verslun Nettó, Krossmóa 4, Reykjanesbæ.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd 1982. Hinn 18. júní 2003 gekkst ákærða með lögreglustjórasátt undir greiðslu sektar fyrir fíkniefnalagabrot og hinn 23. maí 2007 fyrir þjófnað og fíkniefnalagabrot. Hinn 24. október 2007 gekkst ákærða undir viðurlagaákvörðun, 70.000 króna sekt og sviptingu ökuréttar í fjóra mánuði, fyrir akstur undir áhrifum fíkniefna. Jafnframt var hún svipt ökurétti í fjóra mánuði. Síðast var ákærða dæmd 7. október 2010 til að greiða 250.000 króna sekt fyrir akstur undir áhrifum fíkniefna og fíkniefnalagabrot. Auk þess var hún svipt ökurétti í 3 ár. Vegna sakarferils ákærðu verður hún nú dæmd í 30 daga fangelsi, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, G-kvk-nf H-kvk-nf, sæti fangelsi í 30 daga, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-441/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 22. mars 2011 á hendur O-kk-þgf G, V-kk-þgf, kt. […], Suðurgötu 45, Hafnarfirði, og Æ-kk-þgf Þ-kk-þgf Þ-kk-þgf, kt. […], Lynghvammi, Hafnarfirði, fyrir eftirtalin brot:

I.

Ákærðu báðum fyrir hegningarlagabrot í Hafnarfirði með því að hafa þann 27. júlí 2010 í félagi við óþekktan aðila í heimildarleysi tekið bifreiðina […] þar sem hún stóð við Lækjarhvamm 1 og notað hana með þeim hætti að O-kk-nf ók henni um ýmsar götur í Hafnarfirði og svo aftur að Lækjarhvammi þar sem þeir stöðvuðu aksturinn og umráðamenn bifreiðarinnar náðu til þeirra en lögregla kom á vettvang skömmu síðar.

Þetta er talið varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956.

II.

Ákærða Æ-kk-þf Þ-kk-þf fyrir brot gegn lögum um ávana- og fíkniefni með því að hafa í sama skipti og greinir í I. kafla haft í vörslum sínum 3,52 grömm af tóbaksblönduðu kannabisefni sem hann framvísaði lögreglu.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er þess krafist að gerð verði upptæk fíkniefni sem lögregla lagði hald á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærðu krefjast vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brotin. Sannað er með játningu ákærða og öðrum gögnum málsins að þeir eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði O-kk-nf er fæddur í maí 1992 en ákærði Æ-kk-nf Þ-kk-nf í júní 1992. Samkvæmt sakavottorði ákærðu hafa þeir ekki áður gerst sekir um refsiverða háttsemi og þeir hafa skýlaust játað brot sín. Að þessu virtu þykir refsing ákærðu hæfilega ákveðin fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærðu almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Þá skal ákærði Æ-kk-nf Þ-kk-nf sæta upptöku á 3,52 g af tóbaksblönduðu kannabisefni.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærðu, O-kk-nf G-kk-nf V-kk-nf og Æ-kk-nf Þ-kk-nf Þ-kk-nf, sæti hvor um sig fangelsi í 1 mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærðu almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði Æ-kk-nf Þ-kk-nf sæti upptöku á 3,52 g af tóbaksblönduðu kannabisefni.

S-kvk-nf B-kvk-nf